Йөклө булыу осоро 30-35 көн дауам итә. Ҡарынында, ҡағиҙә булараҡ, бер генә бала була, ул тыуғанда оҙонлоғо ни бары 15-18 мм һәм массаһы яҡынса 5,5 г; ҡайһы берҙә генә игеҙәктәр була. Бала һөт менән туҡланып, 6 ай муҡсала ята, ә һуңынан тағы ярты йыл әсәһенең арҡаһында йәки эсенең тиреһенә йәбешеп «сәйәхәт итә». 30 аҙналыҡ сағында ныҡ бешеп бөтмәгән эвкалипт япрағынан үҙенә бер төрлө шыйыҡ бутҡа һымаҡ әсәһенең ярым шыйыҡ бүлендектәрен ашай башлай, —  шулай итеп аш һеңдереү процесы өсөн кәрәкле микроорганизмдар йәш коалаларҙың аш һеңдереү трактына инә. Был шыйыҡ бутҡаны әсәһе яҡынса бер ай эсендә бүлеп бирә. Бер йәшендә балалары үҙаллы булып китә — 12-18 айлыҡ йәш инә заттар урын эҙләй башлайҙар, әммә ата заттар йыш ҡына әсәләре янында 2-3 йәшкә тиклем ҡалалар.